alexandrainst/scandi-wiki huggingface dataset:
Space Man

«Space Man» er ein britisk popsong frå 2022 med Sam Ryder. Låten vart gjeven ut 10. mars 2022 og var det britiske bidraget i Eurovision Song Contest 2022 i Torino i Italia. I Eurovision Song Contest vann «Space Man» juryavrøystinga og enda samanlagt på andreplass med 466 poeng. Songen passerte «Love Shine a Light» som det britiske bidraget med flest poeng i tevlinga. Det var også den beste Eurovision-plasseringa til Storbritannia på 24 år, sidan Imaani kom på andreplass med «Where Are You?» i 1998, og den fyrste pallplasseringa til Storbritannia sidan 2002, då Jessica Garlick kom på tredjeplass med «Come Back». Etter finalen klatra «Space Man» til ein andreplass på den britiske singellista, den beste plasseringa til eit britisk Eurovision-bidrag sidan Gina G toppa lista i 1996 med «Ooh Aah… Just a Little Bit».

Om songen 
Under koronapandemien gjorde Ryder suksess med coverversjonar av kjende popsongar på TikTok. I slutten av 2021 hadde han over 12 millionar følgjarar på TikTok, og var blant dei mest populære av britiske artistar på plattformen. 

Hausten 2021 sette kringkastaren BBC i gong arbeidet med å finne ein artist og song til å representere Storbritannia i Eurovision Song Contest 2022. BBC inngjekk eit samarbeid med TaP Music, managementselskapet til Ryder. Saman fann dei fram til «Space Man», som Ryder hadde skrive saman med Max Wolfgang og den Grammy-vinnande låtskrivaren Amy Wadge. 

«Space Man» vart fyrste gong spela under frukostsendinga til BBC Radio 1 torsdag 10. mars 2022. Same dag vart songen sloppen for strøyming og digital nedlasting. Songen var det britiske bidraget i Eurovision Song Contest 2022 i Torino. Som eit av dei fem store landa i Eurovision Song Contest, var Storbritannia direktekvalifisert til finalen laurdag 14. mai 2022. Songen vann juryavrøystinga. Då poenga frå sjåaravrøystinga vart lagde til, enda Ryder og «Space Man» på andreplass med 466 poeng. Dette var den beste plasseringa til Storbritannia på 24 år, sidan Imaani vart nummer to med songen «Where Are You?» i 1998.

Det gode resultatet skapa også stor glede i Storbritannia, som hadde gjort det svært svakt i Eurovision Song Contest dei siste 20 åra. Ryder vart erklært som folkehelt, og han vart plukka ut til å opptre under platinajubiléet til dronning Elizabeth. Songen nådde også ein andreplass på den britiske singellista, den beste noteringa for eit britisk Eurovision-bidrag på 27 år.

Listeplasseringar

Kjelder 

Denne artikkelen bygger på «Space Man» frå , den 6. desember 2022.  

Britiske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar
Sketches by Boz

Sketches by Boz var det fyrste litterære verket til Charles Dickens som blei gjeve ut. Boka kom ut i 1836 og var sett saman av skisser av ulike personar, stader og hendingar som var blitt gjevne ut i tidsskrift frå 1833. Dickens skreiv under signaturen Boz i desse tidsskrifta, og dette gav namn til tekstsamlinga. Sketches by Boz var byrjinga på Dickens sin karriere som forfattar.

Populariteten til Dickens sine tekstar blei forsterka av detaljerte illustrasjonar av nøkkelscenar og karakterar i sogene hans. George Cruikshank illustrerte den fyrste utgåva av Sketches by Boz.

Opphav
«Mr Minns and his Cousin» (opphavleg kalla «A Dinner at Poplar Walk») var det fyrste skjønnlitterære verket Dickens nokonsinne gav ut. Det stod på trykk i The Monthly Magazine i desember 1833. Dickens heldt fram med å skriva for bladet, men ingen av desse tekstane var signerte før i august 1834, då «The Boarding House» blei trykt under det merkelege pennenamnet «Boz».

Dickens tok pseudonymet frå eit kallenamn han hadde gjeve den yngre broren sin Augustus, som han kalla «Moses» etter ein figur i The Vicar of Wakefield av  Oliver Goldsmith. Dette blei omforma til «Boses» og så forkorta til «Boz». Namnet blei opphavleg uttalt , men er i dag vanlegvis uttalt .

Tekstskissene blei gjevne ut i ulike blad, som The Morning Chronicle, The Evening Chronicle, The Monthly Magazine, The Carlton Chronicle og Bell's Life in London, mellom 1833 og 1836.

Den fyrste utgåva av Sketches by Boz blei gjeven ut av John Macrone i to seriar. Den fyrste kom ut i to band i februar 1836, berre ein månad før utgjevinga av det fyrste nummeret av The Pickwick Papers (1836–37), og så ein Second Series i august 1836. Etter at Dickens gjorde suksess kjøpte han rettane til materialet frå Macrone.

Kjelder

Denne artikkelen bygger på «Sketches by Boz» frå , og «Sketches by Boz» frå  den 7. desember 2022.

Bakgrunnsstoff 

 Sketches by Boz på Internet Archive.
 Sketches by Boz  - lettlesen HTML
 Sketches by Boz  - Stor, utskrivingsbar HTML

Charles Dickens
Bøker frå 1835
Bell's Life in London

Bell's Life in London, and Sporting Chronicle var ei engelsk vekeavis som tok for seg sport og underhaldning. Ho blei gjeven ut som rosa broadsheet mellom 1822 og 1886.

Historie 
Bell's Life blei grunnlagd av Robert Bell, ein trykker og utgjevar frå London. Bell selde avisa til William Innell Clement, eigaren av The Observer, i 1824 eller 1825, og avisa slukte ein konkurrent, Pierce Egan's Life in London and Sporting Guide. Frå 1824 til 1852 var avisa redigert av Vincent George Dowling. Sonen til Dowlin, Frank Lewis Dowling, redigerte i røynda avisa dei siste åra faren var i livem og etterfølgde han som redaktør frå 1852 til 1867. I 1860-åra hadde Bell's Life konkurranse frå The Field, The Sportsman, Sporting Life og The Sporting Times. I 1885 kjøpte Edward Holtonn Bell's Life og gjorde ho om til ei dagsavis, men i 1886 blei ho overteken av Sporting Life.

Bidragsytarar
Nokre bidragsytarar til avisa var:
 Francis Frederick Brandt
 jordbruksskribenten Henry Corbet (1820–78)
 Charles Dickens
 Henry Hall Dixon
 sportsfiskeskribenten Edward Fitzgibbon (1803–57)
 cricketskribenten Frederick Gale (1823–1904)
 W.H. Leverell
 kortspelskribenten Henry Jones (1831–1899)
 William Russell Macdonald (1787–1854)
 Rev. Charles Henry Newmarch (1824–1903)
 idrettsskribenten William Ruff (1801–56)
 Robert Smith Surtees
 sjakkskribenten George Walker (1803–79)
 John Henry Walsh
 Joseph Osborne «Beacon», hestetrenar og -eigar, forfattaren av The Horsebreeder's Handbook

Kjelder 

Denne artikkelen bygger på «Bell's Life in London» frå ,  den 7. desember 2022.  
Denne artikkelen bygger på «Bell's Life in London» frå ,  den 7. desember 2022.  

Skipingar i 1822
Tidlegare britiske aviser
Bell's Weekly Messenger

Bell's Weekly Messenger var ei britisk avis som fyrst kom ut 1. mai 1796, med John Bell som eigar. Ho var opphavleg ei sundagsavis, men frå 1799 blei London-utgåva trykka opp att på måndagen og distribuert over heile landet. I 1803 blei det selt 6000 eksemplar i veka, med ein pris på 6 pence. I 1799 blei det også gjeve ut ei omarbeidd utgåve av tidlegare aviser frå det året med tittelen Bell's Annual Messenger, laga for internasjonal distribusjon med støtte frå Det britiske austindiakompaniet.

Frå måndagsutgåva byrja å koma ut i 1799 hadde ho informasjon om landbruksmarknader i Storbritannia. Sjølv om Bell's Weekly Messenger byra som eit generelt vekeblad, byrja det etter at det kjøpte Evans and Ruffy's Farmers' Journal i 1832 å gje større dekning til jordbruksemne, og var i mange år den leiande jordbruksavisa i Storbritannia.

Avisa hadde tittelen Bell's Weekly Messenger til mars 1896, då det blei omdøypt til Country Sport.

I 1832 blei den fyrste kjende avisteikninga i Storbritannia gjeven ut i Bell's New Weekly Messenger.

Kjelder 

 James Grant. The Great Metropolis. Third Edition. Saunders and Otley. Conduit Street, London. 1838. First Series. volume 2. p 128 et seq. Reprinted in Foster's Cabinet Miscellany, New York, Theodore Foster, 1838, volume 1, p 227 et seq.

Publikasjonar nedlagde i 1896
Tidlegare britiske aviser
Turn-VM 1989

Den 25. verdsmeisterskapen i turning vart avvikla i Stuttgart i dåverande Vest-Tyskland dagane frå 14. til 22. oktober 1989.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «1989 World Artistic Gymnastics Championships» frå ,  den 7. desember 2022.  

Verdsmeisterskap i turn
Sport i 1989
Jelena Davydova

Jelena Viktorovna Davydova () er ein russisk-kanadisk tidlegare turnar frå Voronezj som representerte Sovjetunionen. Ho vart olympisk meister i mangekamp under Sommar-OL 1980 i Moskva. Dessutan var ho med å sikre Sovjetunionen gull i lagtevlinga og ho tok sølvmedaljen i bom.

Året etter vann ho gull for Sovjetunionen i lagtevlinga i Turn-VM 1981, der ho også fekk sølv i frittståande og bronse i mangekampen og i skranke.  

Davydova utvandra til Canada i 1990-åra.

Kjelder

Denne artikkelen bygger på «Yelena Davydova» frå ,  den 7. desember 2022.  

Sovjetiske turnarar
Olympiske meistrar for Sovjetunionen
Folk frå Voronezj
Skeise-NM 1960

Noregsmeisterskapen på skeiser 1960 for menn vart avvikla på Hønefoss i Buskerud helga 16. og 17. januar. Knut Johannesen frå Arbeidernes Skøyteklubb vart norsk meister for femte gong.

NM på skeiser 1960 

Dato: 16./17. januar 1960

Kjelder
Arbeiderbladet 18. januar 1960

Noregsmeisterskap på skeiser
Sport i Noreg i 1960
Skeise-NM 1961

Noregsmeisterskapen på skeiser 1961 for menn vart avvikla på Sandefjord i Vestfold helga 28. og 29. januar. Knut Johannesen frå Arbeidernes Skøyteklubb vart norsk meister for sjette gong.

NM på skeiser 1961 

Dato: 28./29. januar 1961

Kjelder
Arbeiderbladet 30. januar 1961

Noregsmeisterskap på skeiser
Sport i Noreg i 1961
Skeise-NM 1962

Noregsmeisterskapen på skeiser 1962 for menn vart avvikla i Harstad helga 20. og 21. januar. Knut Johannesen frå Arbeidernes Skøyteklubb vart norsk meister for sjuande gong.

NM på skeiser 1962 

Dato: 20./21. januar 1962

Kjelder
Arbeiderbladet 22. januar 1962

Noregsmeisterskap på skeiser
Sport i Noreg i 1962
Skeise-NM 1963

Noregsmeisterskapen på skeiser 1963 for menn vart avvikla på Hamar stadion helga 19. og 20. januar. Knut Johannesen frå Arbeidernes Skøyteklubb vart norsk meister for åttande og siste gong, hans sjuande NM-tittel i rad.

NM på skeiser 1963 

Dato: 19./20. januar 1963

Kjelder
Arbeiderbladet 21. januar 1963

Noregsmeisterskap på skeiser
Sport i Noreg i 1963
Frații Advahov

Frații Advahov (norsk omsetjing 'Advahov-brørne') er eit moldovsk folkemusikkband]] med base i Chișinău. Gruppa vart skipa i 2005 og består av brørne Vasile og Vitalie Advahov. Saman med rockegruppa Zdob și Zdub, representerte dei Moldova i Eurovision Song Contest 2022 i Torino i Italia med songen «Trenulețul».

Bakgrunn 
Vitalie og Vasile Advahov vart fødde i Cahul i Moldova, høvesvis 18. januar 1978 og 26. april 1979. Foreldra Vasile og Agafia Advahov kom opphavleg frå Gotești og Cîrpești, og underviste ved pedagogikkskulen i Cahul. På vidaregåande skule var brørne med i ei orkestergruppe kalla Mugurașii.

I 2005 skipa brørne bandet Frații Advahov. Gruppa var i utgangspunktet meint å vere eit lite band, men auka i popularitet, og fleire moldovske og rumenske musikarar slutta seg til og bandet vart til eit orkester. I 2020 var 45 instrumentalister tilknyttet Frații Advahov.

I januar 2022 vedtok den moldovske ålmennkringkastaren Teleradio-Moldova at Frații Advahov skulle representere Moldova i Eurovision Song Contest 2022 saman med Zdob și Zdub og låten «Trenulețul». I Eurovision Song Contest enda dei på en sjuandeplass.

Kjelder 

Denne artikkelen bygger på «Frații Advahov» frå , den 7. desember 2022.  

Moldovske musikkgrupper
Moldovske Eurovision Song Contest-deltakarar
Moldovske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Trenulețul

«Trenulețul» (rumensk uttale [trenuˈletsul], norsk omsetjing 'det litle toget') er ein song med det moldovske folk-punkbandet Zdob și Zdub og folkemusikk-duoen Frații Advahov. Songen var det moldovske bidraget til Eurovision Song Contest 2022, der han enda på ein sjuandeplass.

Om songen 
«Trenulețul» – det litle toget – handlar om ein energisk og glad togtur mellom hovudstadane i Moldova og Romania: Chișinău og București. Ifølgje bandet kom musikkvideoen til songen ut same dag som attopninga av togruta mellom dei to byane.

«Trenulețul» var det moldovske bidraget i Eurovision Song Contest 2022, etter at den moldovske ålmennkringkastaren Teleradio-Moldova valde låten gjennom ei tv-sendt auditionrunde 29. januar 2022. Uttakinga vart halden i TRM Studio 2 i Chișinău, og ein ekspertjury kåra «» til vinnar. Blant kriteria juryen dømte etter, var stemmekvalitet og styrken i musikkomposisjonen. Juryen bestod av Geta Burlacu (songar, representerte Moldova i 2008), Vali Boghean (songar og låtskrivar), Cristina Scarlat (songar, representerte Moldova i 2014), Victoria Cușnir (journalist) og Aliona Moon (songar, representerte Moldova i 2013).

Eurovision Song Contest 
Den 66. utgåva av Eurovision Song Contest vart arrangert i Torino I Italia, og bestod av to semifinalar 10. og 12. mai, i tillegg til finalen laurdag 14. mai 2022. Moldova var trekt til å delta i den fyrste semifinalen tysdag 10. mai. Der kvalifiserte dei seg til finalen, der dei enda på ein sjuandeplass. Låten vart nummer to i telefonavrøystinga.

Listeplasseringar

Kjelder 

Denne artikkelen bygger på «Trenulețul» frå ,  den 7. desember 2022.  

Songar frå 2021
Moldovske Eurovision Song Contest-songar
Eurovision Song Contest 2022-songar
Rumenskspråklege Eurovision Song Contest-songar
Engelskspråklege Eurovision Song Contest-songar
Fleirspråklege Eurovision Song Contest-songar
We Are Domi

We Are Domi, også kjent som DOMI, er eit norsk-tsjekkisk elektropopband, skipa i 2018 og med base i Praha i Tsjekkia. Bandet består av frontvokalist Dominika Hašková, dottera til den tidlegare ishockeyspelaren Dominik Hašek, gitarist Casper Bjelland Hatlestad frå Stavanger og keyboardist Benjamin Rekstad frå Nesodden. 

I desember vann We Are Domi ESCZ 2022, den tsjekkiske uttakinga til Eurovision Song Contest, med songen «Lights Off». Dei representerte Tsjekkia i Eurovision Song Contest 2022 med same låt.

Bakgrunn 
We Are Domi vart skipa i 2018 i Leeds i Storbritannia. Bandmedlemmane er frå Tsjekkia og Noreg. Dei tre møtte kvarandre då dei studerte jazzmusikk ved Leeds Conservatoire. Bandet er kjent for energifulle framsyningar og blandar ulike sjangrar som dance, elektropop og skandinaviskinspirert pop. I august 2020 flytta bandet frå Storbritannia til Tsjekkia, på grunn av dei strenge koronavirusrestriksjonane i Storbritannia.

Eurovision Song Contest 2022 
Hausten 2021 vart We Are Domi kunngjort som eitt av sju bidrag i den tsjekkiske musikktevlinga ESCZ 2022. Tevlinga vert arrangert av kringkastaren Česká televize og er det tsjekkiske svaret på norske Melodi Grand Prix. Vinnaren av ESCZ 2022 fekk dimed representere Tsjekkia i Eurovision Song Contest 2022. Vinnaren vart kåra gjennom ein kombinasjon av ein internasjonal jury (50 prosent), internasjonale sjåarar (25 prosent) og tsjekkiske sjåarane (25 prosent). Sjåarane kunne røyste mellom 7. og 15. desember gjennom den offisielle Eurovision Song Contest-appen. 

Torsdag 16. desember 2021 kunngjorde kringkastaren at bandet We Are Domi hadde vunne ESCZ 2022 med til saman 21 poeng. Bandet var favoritt hos juryen og dei internasjonale sjåarane, men vart nummer fire blant dei tsjekkiske sjåarane.

I Eurovision Song Contest i Torino deltok We Are Domi i den andre semifinalen torsdag 12. mai. Bandet var siste deltaker ut på scena og enda på fjerdeplass. Dei kvalifiserte seg til finalen laurdag 14. mai. Der opna dei showet og enda til slutt på en 22. plass av 25 deltakarar.

Besetning 
Medlemmar i bandet sidan skipinga i 2018:

 Dominika Hašková (f. 1995) – vokal
 Casper Bjelland Hatlestad (f. 1994) – gitar/bogegitar
 Benjamin Rekstad (f. 1995) – keyboard

Diskografi

Singlar 
 2019 – «Let Me Follow»
 2019 – «Wouldn't That Be Nice»
 2020 – «I'm Not Alright»
 2020 – «Someone New»
 2021 – «Come Get Lost»
 2021 – «Lights Off»
 2022 – «High-Speed Kissing» (med Lake Malawi)
 2022 – «Alive»

Kjelder 

Denne artikkelen bygger på «We Are Domi» frå , den 7. desember 2022.  

Tsjekkiske musikarar
Norske musikarar
Tsjekkiske Eurovision Song Contest-deltakarar
Tsjekkiske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Lights Off

«Lights Off» (norsk omsetjing 'ljosa av') er ein indiepopsong frå 2022 med den norsk-tsjekkiske gruppa We Are Domi. Songen var det tsjekkiske bidraget i Eurovision Song Contest 2022 i Torino i Italia.

Om songen 
«Lights Off» vart skriven i september 2021 under låtskrivarsamlinga Songwriting Camp CZ i Tsjekkia. På oppdrag frå det norske selskapet Arctic Rights Management drog den norske produsenten Einar Eriksen Kvaløy til leiren, der han traff på bandet We Are Domi, som består av dei norske musikarane Casper Hatlestad og Benjamin Rekstad og den tsjekkiske vokalisten Dominika Hašková. Saman med den britiske låtskrivaren Abigail Frances Jones jobba dei heile dagen med å lage ein song. Etter dette bestemte dei seg for å bruke kvelden på å skrive ein låt til, og denne låten var «Lights Off». 

«Lights Off» handlar om å kome seg vidare etter eit kjærleiksbrot, trass alle sorger, anger og fortviling. 

I oktober vart «Lights Off» plukka ut til å delta i den tsjekkiske songtevlinga Eurovision Song CZ 2022, der vinnaren fekk representere Tsjekkia i Eurovision Song Contest 2022. Kvaløy flaug tilbake til Praha for å gjere låten ferdig og produsere han.

Eurovision Song Contest 
Eurovision Song CZ 2022 vart arrangert av kringkastaren Česká televize i desember 2021. Sju bidrag deltok, og vinnaren vart kåra av ein kombinasjon av ein internasjonal jury på tolv personar, ein internasjonal internettavrøysting og ei telefonavrøysting blant tsjekkiske tv-sjåarar. «Lights Off» vann dei to fyrste, men kom på fjerdeplass hos dei tsjekkiske tv-sjåarane. Trass dette vann songen samanlagt og vart det tsjekkiske bidraget til Eurovision Song Contest 2022 i Torino i Italia. 

I Eurovision Song Contest deltok «Lights Off» i den andre semifinalen torsdag 12. mai. Songen enda på fjerdeplass av 18 bidrag i semifinalen, og kvalifiserte seg til finalen laurdag 14. mai. I finalen var bidraget det fyrste ut på scena og enda til slutt som nummer 22 av 25 med 38 poeng.

Listeplasseringar

Kjelder 

Denne artikkelen bygger på «Lights Off» frå ,  den 7. desember 2022.  

Songar frå 2021
Norske songar
Tsjekkiske Eurovision Song Contest-songar
Engelskspråklege Eurovision Song Contest-songar
Eurovision Song Contest 2022-songar
Kyrkjetenar

Kyrkjetenar er ein person som er tilsett i ein kyrkjelyd og har hovudansvaret for kyrkjebygningen. Ein kan også jobba frivillig som kyrkjetenar.

Noreg
I Den norske kyrkja blir kyrkjetenarar tilsette av Kyrkjeleg fellesråd i den gjeldande kommunen tilset, og dei får løn ved kommunale tilskot.

Kyrkjetenarar har ein slags vaktmeisterfunksjon der dei kan ta seg av reinhold, rydding, reparasjon og førebuingar til gudstenester, som å varma opp kyrkja, henga opp salmenummer og ordna altarbordet. Kyrkjetenaren er til stades ved dei vanlege gudstenestene og ved vigsel og gravferd. Etter gudstenester har dei avnsar opprydding. Dei kan også ha ansvar for å ringa med kyrkjeklokkene. 
Nokre kyrkjetenarar har berre ansvar for innsida av bygget, andre kan også ha ansvar for kyrkjegarden.

Dei kan også halda omvisingar i kyrkja for vitjande.

Utdanning 

Ein treng ikkje utdanning for å bli kyrkjetenar, men det kan likevel vera ein fordel å ha ei fagutdanning. Nokre kyrkjetenarar har vore på ein vaktmeisterskule eller Kirketjenerskolen. Sistnemnde er driven av Kirkelig arbeidsgiver- og interesseorganisasjon, og er eit tilbod organisert som fjernundervisning.

Kjelder

Delar av denne artikkelen bygger på «Kirketjener» frå ,  den 8. desember 2022.

Bakgrunnsstoff  
  Yrkesskildring av kyrkjetenar ved Utdanning.no

Religiøse yrke
Vedlikehaldsyrke
Verdsmeisterskapen i turn 1991

Den 26. verdsmeisterskapen i turning vart avvikla i Indianapolis i USA dagane frå 14. til 22. oktober 1991.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «1991 World Artistic Gymnastics Championships» frå ,  den 8. desember 2022.  

Verdsmeisterskap i turn
Sport i 1991
Mary Lou Retton

Mary Lou Retton () er ein USA-amerikansk tidlegare turnar frå Fairmont i Vest-Virginia som vart olympisk meister i mangekamp under Sommar-OL 1984 i Los Angeles.

I fråværet av mange av dei austeuropeiske turnarane gjekk Retton til topps i mangekampen ved OL 1984. Ho vann elles to sølv- og to bronsemedaljar i leikane. I hopp kom ho på andreplass bakom Ecaterina Szabó frå Romania, medan ho tok bronse i frittståande og i skranke. Saman med USA sitt mannskap fekk ho sølv i lagtevlinga, som Romania vann.

Kjelder

Denne artikkelen bygger på «Mary Lou Retton» frå ,  den 8. desember 2022.  

Olympiske meistrar for USA
USA-amerikanske turnarar
Skeise-NM 1964

Noregsmeisterskapen på skeiser 1964 for menn vart avvikla i Tønsberg helga 25. og 26. januar. Per Ivar Moe frå Oslo Idrettslag vart norsk meister for fyrste og einaste gong.

NM på skeiser 1964 

Dato: 25./26. januar 1964

Kjelder
Arbeiderbladet 27. januar 1964

Noregsmeisterskap på skeiser
Sport i Noreg i 1964
Skeise-NM 1966

Noregsmeisterskapen på skeiser 1966 for menn vart avvikla i Drammen helga 15. og 16. januar. Svein Erik Stiansen frå Oslo Skøyteklubb vart norsk meister for fyrste gong.

NM på skeiser 1966 

Dato: 15./16. januar 1966

Kjelder
Arbeiderbladet 17. januar 1966

Noregsmeisterskap på skeiser
Sport i Noreg i 1966
Skeise-NM 1965

Noregsmeisterskapen på skeiser 1965 for menn vart avvikla i Arendal helga 24. og 25. januar. Fred Anton Maier frå Tønsberg Turn vart norsk meister for fyrste og einaste gong.

NM på skeiser 1965 

Dato: 24./25. januar 1965

Kjelder
Arbeiderbladet 26. januar 1965

Noregsmeisterskap på skeiser
Sport i Noreg i 1965
Skeise-NM 1967

Noregsmeisterskapen på skeiser 1967 for menn vart avvikla i Trondheim helga 7. og 8. januar. Svein Erik Stiansen frå Oslo Skøyteklubb vart norsk meister for andre gong i rad.

NM på skeiser 1967 

Dato: 7./8. januar 1967

Kjelder
Arbeiderbladet 9. januar 1967

Noregsmeisterskap på skeiser
Sport i Noreg i 1967
Eventyrfilm

Eventyrfilm er ein filmsjanger som omfattar underhaldande spelefilmar med eventyrleg, det vil seia fantasifull og spennande, handling. Nemninga tilsvarar det engelske «adventure films». 

På norsk kan «eventyrfilm» òg brukast om filmar med handling frå folkeeventyr, men dekker vanlegvis langt breiare enn det som på norsk blir forstått som eventyr.

Døme 
Nemninga «eventyrfilm» kan brukast om ei rekke filmtypar, til dømes røyndomsfjerne actionfilmar og spenningsfilmar, science fiction- og fantasyfilmer, spektakulære skrekkfilmar, teikneseriefilmatiseringar og andre fantastiske filmdrama der talrike, overdrive spennande og merkverdige hendingar står i sentrum. Undergrupper kan vera handlingsmetta sjangerfilmar frå historiske periodar eller eksotiske miljø, slik som piratfilmar, riddarfilmar eller filmar frå til dømes gresk eller romersk oldtid. 

Eventyrdrama kan føregå i eit historisk, eksotisk eller fantasisk miljø, og kan ha innslag av magi eller overnaturlege hendingar og vesen. Dei har gjerne òg karikerte skurkar og ein tydeleg helt, i eldre eventyrfilmar særleg ein maskert eller fektande eventyrar som på engelsk ofte blir kalla swashbuckler.

Påkosta eventyrfilmar med storslåtte tablå, visuelle effektar og meir eller mindre spennande handling har sidan 1930-talet vore særleg karakteristisk for den amerikanske filmproduksjonen i Hollywood.

Døme på eventyrfilmar 
 Robin Hood-filmar
 Tarzan-filmar
 Zorro-filmar
 Indiana Jones-filmane
 Jurassic Park-filmane
 Pirates of the Caribbean-filmane
 Ringenes herre-filmane
 National Treasure-filmane

Eventyr og eventyrfigurar i filmar
Oskeladden - Askeladden - I Dovregubbens hall
Oskepott - Disney-filmen Askepott (1950), Tre nøtter til Askepott (1973)

Nokre kjende eventyrfilmskaparar 
 Ivo Caprino
 Michael Curtiz
 John Huston
 George Lucas
 Steven Spielberg
 Raoul Walsh
 Robert Zemeckis

Kjelder

Denne artikkelen bygger på «Eventyrfilm» frå ,  den 8. desember 2022.  

Eventyrfilmar
Filmsjangrar